Avis juridique important

|

31987D0085

87/85/EØF: Kommissionens afgørelse af 7. januar 1987 om oprettelse af en rådgivende komité for sociale problemer for landbrugere og deres familie

EF-Tidende nr. L 045 af 14/02/1987 s. 0046 - 0048 den finske specialudgave: kapitel 3 bind 22 s. 0182  den svenske specialudgave: kapitel 3 bind 22 s. 0182

KOMMISSIONENS AFGOERELSE af 7 . januar 1987 om oprettelse af en raadgivende komité for sociale problemer for landbrugere og deres familie ( 87/85/EOEF )   KOMMISSIONEN FOR DE EUROPAEISKE FAELLESSKABER HAR - under henvisning til traktaten om oprettelse af Det euro - paeiske oekonomiske Faellesskab, og ud fra foelgende betragtninger :  Der blev oprettet en raadgivende komité for sociale proble - mer for landbrugere og deres familie ved Kommissionens afgoerelse 64/18/EOEF ( 1 ), erstattet med Kommissionens afgoerelse 76/410/EOEF ( 2 ), senest aendret ved afgoerelse 83/77/EOEF ( 3 );  som foelge af de nye medlemsstaters tiltraedelse af Faellesskabet er det noedvendigt at foroege og fordele antallet af pladser; det er desuden hensigtsmaessigt at aendre proceduren for udskiftning af medlemmerne;  bestemmelserne for Den raadgivende komité for sociale problemer for landbrugere og deres Familie er blevet aendret flere gange og er derfor blevet vanskelige at anvende; de boer derfor kodificeres;  det er vigtigt for Kommissionen at faa kendskab til erhvervskredsenes og landbofamiliernes mening om landbrugets sociale problemer;  de forskellige grupper, der direkte beroeres af ovennaevnte problemer, boer kunne deltage i udarbejdelsen af de udtalelser, som Kommissionen anmoder om;  de paagaeldende erhvervsorganisationer samt landbofamiliernes organisationer i medlemsstaterne har oprettet organisationer paa EF-niveau, der kan repraesentere medlemsstaternes forskellige interessegrupper - TRUFFET FOELGENDE AFGOERELSE :    Artikel 1 1 .  Der nedsaettes under Kommissionen en raadgivende komité for sociale problemer for landbrugere og deres familie, herefter benaevnt »komiteen «.  2 .  Komiteen bestaar af repraesentanter for foelgende grupper : landbrugere, arbejdstagere i landbruget og landbofamilier .  ( 4 ) EFT nr . 2 af 10 . 1 . 1964, s . 25/64 .  ( 5 ) EFT nr. L 106 af 23 . 4 . 1976, s . 36 .  ( 6 ) EFT nr . L 51 af 24 . 2 . 1983, s . 34 .  Artikel 2 1 .  Komiteen kan hoeres af Kommissionen om alle sociale problemer vedroerende landbrugere og de familiemedlemmer, der arbejder paa bedriften, idet alle disse problemer betragtes ud fra saavel deres saerlige aspekter som ud fra deres virkning paa  hele landbrugsmiljoeet .  2 .  Efter anmodning af en af de i artikel 1, stk . 2, omhandlede grupper kan komiteen desuden paa eget initiativ tilstille Kommissionen udtalelser eller rapporter om spoergsmaal, der falder ind under dens kompetence .  Artikel 3 1 .  Komiteen bestaar af 32 medlemmer .  2 .  Pladserne fordeles saaledes :  - 22 til repraesentanterne for landbrugerne, heraf fire til repraesentanterne for de unge landbrugere;  - syv til repraesentanterne for arbejdstagerne i landbruget;  - tre til repraesentanterne for landbofamilierne .  Artikel 4 1 .  Komiteens medlemmer udnaevnes af Kommissionen paa forslag fra foelgende organisationer, der er oprettet paa faellesskabsplan :  Sammenslutningen af faglige Landbrugsorganisationer i EF ( COPA ), Det europaeiske Fagforbund for arbejdstagere i Landbruget ( EFA ), Komiteen for Familieorganisationer ved De europaeiske Faellesskaber ( COFACE ).  For hver plads, som skal besaettes, indstiller disse organisationer to kandidater af forskellig nationalitet .  2 .  Komiteens medlemmer udnaevnes for tre aar . Genudnaevnelse kan finde sted . Deres arbejde er uloennet .  Efter udloebet af perioden paa tre aar fungerer komiteens medlemmer, indtil deres efterfoelgere er udpeget, eller deres tjenesteperiode er forlaenget .  I tilfaelde af fratraeden, doedsfald eller anmodning om ud - skiftning fra det organ, der har indstillet et medlem, finder udskiftningen sted efter proceduren i stk . 1 .  3 .  Til orientering offentliggoeres medlemslisten af Kommissionen i De Europaeiske Faellesskabers Tidende .  Artikel 5 1 .  Komiteen vaelger efter hoering af Kommissionen en formand for en periode paa tre aar .  Formanden vaelges med et flertal paa to tredjedele af de tilstedevaerende medlemmer ved foerste afstemning og med simpelt flertal af de tilstedevaerende medlemmer ved senere afstemninger . I tilfaelde af stemmelighed varetager Kommissionen midlertidigt  formandskabet .  2 .  Komiteen vaelger to naestformaend for en periode paa tre aar . Naestformaendende vaelges blandt repraesentanterne for interessegrupper, som formanden ikke tilhoerer .  Valget finder sted efter fremgangsmaaden i stk . 1 .  Forretningsudvalget forbereder og tilrettelaegger komiteens arbejde .  Artikel 6 1 .  Kun Kommissionens repraesentanter, komiteens medlemmer eller, i tilfaelde af forfald, deres stedfortraedere, samt de i medfoer af stk . 3 og 4 indbudte personer kan deltage i eller overvaere moederne .  2 .  I tilfaelde af et medlems forfald kan den organisation eller de organisationer, der er tildelt en plads, udpege en stedfortraeder, som vaelges fra en liste, der opstilles af Kommissionen og den eller de paagaeldende organisationer efter faelles aftale .  Denne liste indeholder et antal navne, som omfatter halvdelen af det samlede antal medlemmer, der repraesenterer den eller de paagaeldende organisationer . Antallet er mindst et og hoejst tolv .  Udpeges der en stedfortraeder, skal komiteens sekretariat underrettes herom mindst syv dage foer moedet .  3 .  Efter anmodning fra en organisation med en eller flere pladser i komiteen kan formanden efter aftale med Kommissionens tjenestegrene opfordre denne organisations generalsekretaer eller et medlem af sekretariatet til at deltage i komiteens moeder som  observatoer .  I tilfaelde af forfald kan generalsekretaeren overdrage sin observatoerplads til en person, han selv udpeger .  Observatoerer har ikke taleret . Formanden kan efter aftale med Kommissionens tjenestegrene give dem denne ret .  4 .  Efter anmodning fra en organisation med en eller flere pladser kan formanden, naar emnerne paa dagsordenen er af meget teknisk karakter og ligger uden for rammerne af komiteens saedvanlige arbejde, efter aftale med Kommissionens tjenestegrene opfordre  en eller flere eksperter til at deltage i komiteens arbejde .  Kommissionen kan paa eget initiativ opfordre enhver person, der har saerligt kendskab til et af de paa dagsordenen opfoerte emner, til at deltage i komiteens droeftelser som ekspert .  Eksperterne deltager dog kun i droeftelser om de spoergsmaal, som har begrundet deres tilstedevaerelse .  Artikel 7 Komiteen kan efter aftale med Kommissionens tjenestegrene nedsaette arbejdsgrupper for at lette arbejdet .  Artikel 8 1 .  Komiteen traeder sammen paa Kommissionens hjemsted efter indkaldelse fra denne . Forretningsudvalget traeder sammen efter indkaldelse fra formanden efter aftale med Kommissionen .  2 .  Repraesentanter for de beroerte tjenestegrene i Kommissionen deltager i komiteens, forretningsudvalgets og arbejdsgruppernes moeder .  3 .  Komiteen og arbejdsgruppernes sekretariatsforretninger varetages af Kommissionens tjenestegrene .  Artikel 9 Afstemming finder ikke sted i forbindelse med komiteens arbejde og droeftelser . Anmoder Kommissionen komiteen om en udtalelse, kan den fastsaette en frist, inden for hvilken udtalelsen skal afgives .  De repraesenterede gruppers opfattelse optages i dets moedereferat, som forelaegges Kommissionen .  Er en udtalelse i komiteen enstemming, drager komiteen faelles konklusioner, som vedlaegges moedereferatet .  Artikel 10 Med forbehold af bestemmelserne i traktatens artikel 214 er komiteens medlemmer forpligtede til ikke at videregive oplysninger, som de gennem deres arbejde i komiteen eller arbejdsgrupperne har faaet kendskab til, saafremt Kommissio- 14 . 2 . 87 De Europaeiske Faellesskabers Tidende nen over for komiteen og disse grupper har tilkendegivet, at den oenskede udtalelse eller det rejste spoergsmaal har fortrolig karakter .  I saa fald deltager kun komiteens medlemmer og repraesentanterne for Kommissionens tjenestegrene i moederne .  Artikel 11 Kommissionens afgoerelse 76/410/EOEF ophaeves .  Artikel 12 Denne afgoerelse faar virkning fra den 1 . januar 1987 .   Udfaerdiget i Bruxelles, den 7 . januar 1987 .  Paa Kommissionens vegne Frans ANDRIESSEN Naestformand EWG:L111UMBD15.95 FF : 1UDA;   SETUP : 01;   Hoehe : 1258 mm;   174 Zeilen;   7816 Zeichen;  Bediener : PUPA   Pr .: C;  Kunde : 38376 Daenemark


title: 2011/502/EU: Kommissionens afgørelse af 10. august 2011 om oprettelse af Ekspertgruppen vedrørende Menneskehandel og om ophævelse af afgørelse 2007/675/EF

text:
               12.8.2011

               DA

               Den Europæiske Unions Tidende

               L 207/14

         KOMMISSIONENS AFGØRELSE
   af 10. august 2011
   om oprettelse af Ekspertgruppen vedrørende Menneskehandel og om ophævelse af afgørelse 2007/675/EF
   (2011/502/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde, og
   ud fra følgende betragtninger:

               (1)

               I henhold til traktatens artikel 67, stk. 3, skal Den Europæiske Union sikre borgerne et højt sikkerhedsniveau inden for området med frihed, sikkerhed og retfærdighed. Dette mål skal nås ved at forebygge og bekæmpe organiseret kriminalitet, den være sig organiseret eller ej, herunder handel med mennesker og forbrydelser mod børn.

               (2)

               Ifølge artikel 5, stk. 3, i Den Europæiske Unions charter om grundlæggende rettigheder er menneskehandel forbudt.

               (3)

               Menneskehandel som defineret i Europa-Parlamentets og Rådets direktiv 2011/36/EU af 5. april 2011 om forebyggelse og bekæmpelse af menneskehandel og beskyttelse af ofrene herfor og om erstatning af Rådets rammeafgørelse 2002/629/RIA (1) er en alvorlig forbrydelse, der indebærer overtrædelse af grundlæggende menneskerettigheder og menneskets værdighed. Bekæmpelse heraf kræver en tværfaglig indsats mod alle led i handelskæden, både oprindelses-, transit- og bestemmelseslande.

               (4)

               Den 25. marts 2003 besluttede Kommission ved afgørelse 2003/209/EF (2) at oprette en rådgivende gruppe med betegnelsen "Ekspertgruppen vedrørende Menneskehandel". Ved afgørelse 2007/675/EF (3) ophævede Kommissionen afgørelsen af 25. marts 2003 og oprettede en ny rådgivende gruppe, Ekspertgruppen vedrørende Menneskehandel, der har bidraget væsentligt til forebyggelsen og bekæmpelsen af menneskehandel og givet Kommissionen mulighed for at indsamle holdninger til initiativer vedrørende menneskehandel. Efter udløbet af den treårige gyldighedsperiode for afgørelse 2007/675/EF skal den ophæves og erstattes.

               (5)

               I lyset af det værdifulde arbejde, som begge ekspertgrupper har udført siden 2003, og som har givet Kommissionen mulighed for at videreudvikle sin politik på dette område, og i betragtning af at politikken på området for menneskehandel får stadig større betydning globalt, er der et fortsat behov for en ekspertgruppe.

               (6)

               En ny ekspertgruppe bør fortsat rådgive Kommissionen under hensyntagen til den seneste udvikling i EU. Hertil hører vedtagelsen direktiv 2011/36/EU; udnævnelsen af EU’s koordinator for bekæmpelse af menneskehandel og det indsatsorienterede dokument af 30. november 2009 om styrkelse af EU’s eksterne dimension inden for bekæmpelse af menneskehandel.

               (7)

               Gruppen bør sammensættes af 15 medlemmer, der repræsenterer en bred vifte af ekspertise i alle aspekter af politikker for bekæmpelse af menneskehandel samt en ligelig repræsentation, for så vidt angår institutionel baggrund og geografiske regioner.

               (8)

               Der bør fastsættes regler for gruppemedlemmernes videregivelse af oplysninger.

               (9)

               Alle personoplysninger, der vedrører gruppens medlemmer behandles i overensstemmelse med Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (4).

               (10)

               Medlemmernes mandat bør vare fire år og bør kunne fornys.

               (11)

               Der bør fastsættes en gyldighedsperiode for denne afgørelse. Kommissionen vil til sin tid overveje, om en forlængelse af gyldighedsperioden er hensigtsmæssig.

               (12)

               Afgørelse 2007/675/EF bør ophæves —

         VEDTAGET DENNE AFGØRELSE:
   Artikel 1
   Genstand
   Ekspertgruppen vedrørende menneskehandel, i det følgende benævnt "gruppen", oprettes herved.
   Artikel 2
   Formål
   Gruppen har til opgave (5):

               a)

               at vejlede Kommissionen i forhold vedrørende menneskehandel og beskyttelse af ofre herfor ved i det nødvendige omfang og efter aftale med Kommissionen at afgive skriftlige udtalelser og ved at sikre en sammenhængende tilgang til emnet

               b)

               at hjælpe Kommissionen med at vurdere den politiske udvikling på området menneskehandel på nationalt, europæisk og internationalt plan

               c)

               at bistå Kommissionen med at identificere og definere mulige, relevante foranstaltninger og tiltag på europæisk og nationalt plan inden for hele spektret af politikker til bekæmpelse af menneskehandel

               d)

               at skabe et forum for diskussion af spørgsmål i forbindelse med menneskehandel og tilvejebringe erfaringsudveksling.

         Artikel 3
   Konsultation
   Kommissionen kan konsultere ekspertgruppen om alle spørgsmål vedrørende menneskehandel.
   Artikel 4
   Medlemskab — udnævnelse
   1.   Gruppen skal bestå af 15 medlemmer.
   2.   Gruppens medlemmer skal være personer med ekspertise og erfaring i forebyggelse og bekæmpelse af menneskehandel og beskyttelse af ofrene herfor.
   3.   Gruppens sammensætning skal afspejle balancen mellem den ekspertise, der er nødvendig med hensyn til de forskellige former for menneskehandel, og de forskellige aspekter, der er involveret, bl.a., men ikke begrænset til, arbejdskraft, sundhedspleje, retshåndhævelse, migration, støtte til ofre, udviklingssamarbejde, køn, børn, grundlæggende rettigheder og uddannelse.
   4.   Medlemmerne af gruppen skal være statsborgere i en af Den Europæiske Unions medlemsstater eller eventuelt i et kandidatland, et potentielt kandidatland eller et land i Det Europæiske Økonomiske Samarbejdsområde.
   5.   Medlemmerne udnævnes af generaldirektøren for GD for Retlige Anliggender blandt dem, der har indgivet svar på indkaldelsen af ansøgninger (se bilaget til denne afgørelse).
   6.   På grundlag af indkaldelsen af ansøgninger vil ansøgere, som blev anset for at være passende kandidater til gruppen, men som ikke blev udpeget, blive placeret på en reserveliste, hvis de er indforstået hermed. Kommissionen kan benytte denne liste til at udpege afløsere for medlemmer, hvis det skulle blive nødvendigt.
   7.   Medlemmerne udnævnes personligt for en fireårig periode. De varetager deres hverv, indtil de afløses, eller deres mandatperiode udløber. Mandatet kan fornyes.
   8.   Medlemmer, som ikke længere er i stand til at bidrage effektivt til gruppens arbejde, som træder tilbage, eller som ikke overholder bestemmelserne i denne artikel eller i traktatens artikel 339, kan blive afløst i den resterende del af deres mandatperiode.
   9.   Medlemmerne handler uafhængigt og ud fra almene samfundshensyn.
   10.   Navnene på gruppens medlemmer offentliggøres i registret over Kommissionens ekspertgrupper og andre lignende enheder (6) og på webstedet for GD for Indre Anliggender.
   11.   Indsamling, behandling og offentliggørelse af personoplysninger finder sted i overensstemmelse med forordning (EF) nr. 45/2001.
   Artikel 5
   Funktion
   1.   EU's koordinator for bekæmpelse af menneskehandel er formand for gruppen.
   2.   Efter aftale med Kommissionen kan gruppen nedsætte undergrupper, der skal undersøge specifikke spørgsmål på grundlag af et mandat, som gruppen opstiller. Sådanne undergrupper opløses, når deres mandat er opfyldt.
   3.   Formanden kan invitere eksterne eksperter med specifik viden om et emne på dagsordenen til at deltage på ad hoc-basis i gruppens eller undergruppens arbejde.
   4.   Formanden kan invitere officielle repræsentanter for medlemsstaterne, kandidatlandene, potentielle kandidatlande eller tredjelande og for internationale, mellemstatslige og ikke-statslige organisationer til at deltage i gruppens møder som inviterede eksperter eller observatører.
   5.   Senest to måneder efter mandatperiodens begyndelse og senest to måneder efter, at halvdelen af mandatperioden er afviklet, mødes Kommissionen og gruppen for at udveksle deres synspunkter om gruppens arbejdsprioriteter.
   6.   Prioriteterne for arbejdet skal afspejle behovet for en koordineret, tværfaglig og sammenhængende politisk indsats i forhold til alle aspekter af menneskehandel.
   7.   Medlemmerne af gruppen samt de indbudte eksperter og observatører skal overholde reglerne om behandling af fortrolige oplysninger, som følger af traktaterne og gennemførelsesbestemmelserne hertil, samt Kommissionens sikkerhedsforskrifter vedrørende beskyttelse af EU's klassificerede oplysninger i bilaget til Kommissionens afgørelse 2001/844/EF, EKSF, Euratom (7). Hvis de tilsidesætter disse forpligtelser, kan Kommissionen træffe relevante foranstaltninger.
   8.   Gruppen og undergrupperne mødes i Kommissionens lokaler. Sekretariatsopgaverne varetages af Kommissionen.
   9.   Gruppen forelægger sine udtalelser og rapporter for Kommissionen. Kommissionen kan fastsætte en frist for, hvornår en udtalelse eller rapport skal være fremsendt.
   10.   Der foretages ikke afstemninger i forbindelse med gruppens drøftelser. Hvis en udtalelse eller rapport godkendes enstemmigt af gruppen, udarbejder denne fælles konklusioner, der knyttes som bilag til mødeprotokollen. Hvis gruppen ikke når til fuld enighed om en udtalelse eller rapport, informerer den Kommissionen om de divergerende synspunkter.
   11.   Kommissionen kan offentliggøre resuméer, konklusioner, delkonklusioner eller arbejdsdokumenter, som gruppen har udarbejdet, på originalsproget for det pågældende dokument.
   12.   Kommissionen offentliggør relevante oplysninger om gruppens aktiviteter enten i registret eller via et link fra registret til webstedet for GD for Indre Anliggender.
   Artikel 6
   Mødeudgifter
   1.   Der ydes ikke vederlag for det arbejde, der udføres af deltagerne i forbindelse med gruppens aktiviteter.
   2.   Deltagernes rejse- og opholdsudgifter i forbindelse med gruppens aktiviteter refunderes af Kommissionen i overensstemmelse med de i Kommissionen gældende bestemmelser.
   3.   Disse udgifter refunderes inden for rammerne af de tilgængelige midler, der hvert år tildeles som led i den årlige procedure for tildeling af ressourcer.
   Artikel 7
   Ophævelse
   Afgørelse 2007/675/EF ophæves.
   Artikel 8
   Ikrafttrædelse og anvendelse
   Denne afgørelse træder i kraft på tyvendedagen efter offentliggørelsen i Den Europæiske Unions Tidende og anvendes i fem år.

      Udfærdiget i Bruxelles, den 10. august 2011.

            På Kommissionens vegne

         José Manuel BARROSO

            Formand

      (1)  EUT L 101 af 15.4.2011, s. 1.

      (2)  EUT L 79 af 26.3.2003, s. 25.

      (3)  Kommissionens afgørelse 2007/675/EF af 17. oktober 2007 om oprettelse af Ekspertgruppen vedrørende Menneskehandel (EUT L 277 af 20.10.2007, s. 29).

      (4)  EFT L 8 af 12.1.2001, s. 1.

      (5)  Den følgende liste kan om nødvendigt tilpasses.

      (6)  Medlemmer, som ikke ønsker deres navne offentliggjort, kan anmode om en undtagelse fra denne regel. En anmodning om ikke at offentliggøre navnet på et medlem af ekspertgruppen efterkommes, når en offentliggørelse kan bringe hans eller hendes sikkerhed eller integritet i fare eller i urimelig grad skade privatlivets fred.

      (7)  Kommissionens afgørelse 2001/844/EF, EKSF, Euratom af 29. november 2001 om ændring af dens forretningsorden (EFT L 317 af 3.12.2001, s. 1).

      BILAG

         Indkaldelse af ansøgninger vedrørende udvælgelsen af eksperter, der udnævnes personligt, til Ekspertgruppen vedrørende Menneskehandel

      Kommissionen har ved afgørelse 2011/502/EU (1) oprettet Ekspertgruppen vedrørende Menneskehandel. EU's koordinator for bekæmpelse af menneskehandel vil blive formand for gruppen og kan rådføre sig med gruppen om et hvilket som helst spørgsmål, der vedrører menneskehandel.
      Ekspertgruppen har følgende opgaver:

                  a)

                  at vejlede Kommissionen i forhold vedrørende menneskehandel ved i det nødvendige omfang og efter aftale med Kommissionen at afgive skriftlige udtalelser og ved at sikre en sammenhængende tilgang til emnet

                  b)

                  at hjælpe Kommissionen med at vurdere politikudviklingen på området menneskehandel på nationalt, europæisk og internationalt plan

                  c)

                  at bistå Kommissionen med at identificere og definere mulige, relevante foranstaltninger og tiltag på europæisk og nationalt plan inden for hele spektret af politikker til bekæmpelse af menneskehandel

                  d)

                  at skabe et forum for diskussion af spørgsmål i forbindelse med menneskehandel og tilvejebringe erfaringsudveksling.

            Kommissionen indkalder derfor ansøgninger med henblik på at udpege medlemmer af ekspertgruppen.
      Ekspertgruppen skal bestå af 15 medlemmer, der udnævnes personligt, i overensstemmelse med artikel 4 i ovennævnte afgørelse.
      Kommissionen udvælger medlemmer personligt for en fireårig periode, som kan forlænges. Disse rådgiver Kommissionen uafhængigt af enhver påvirkning udefra og skal overholde de bestemmelser om tavshedspligt, som fremgår af artikel 5 i Kommissionens afgørelse om oprettelse af ekspertgruppen. De forpligter sig til at handle uafhængigt og ud fra almene samfundshensyn. Ved vurderingen af ansøgningerne tager Kommissionen følgende kriterier i betragtning:

                  a)

                  dokumenteret kompetence, et højt fagligt resultatniveau og erfaring (mindst fem år), også på europæisk og/eller international plan, på aktivitetsområder, der vedrører forebyggelse og bekæmpelse af menneskehandel og beskyttelse af ofrene herfor

                  b)

                  indgående forståelse af gældende EU-ret på området menneskehandel

                  c)

                  påviselig kapacitet til at kunne arbejde på engelsk

                  d)

                  nødvendigheden af at finde en balance inden for ekspertgruppen med hensyn til repræsentativitet af ansøgere, køn og geografisk oprindelse (2)

                  e)

                  behovet for en balance i ekspertisen i forskellige former for menneskehandel, bl.a. udnyttelse af arbejdskraft og seksuel udnyttelse, i forskellige aspekter som forebyggelse, retsforfølgelse, bistand til ofre, samt i andre beslægtede områder, som f.eks., men ikke begrænset til, retshåndhævelse, arbejdskraft, migration, sundhedspleje, sociale tjenester, børns rettigheder, uddannelse og om grundlæggende rettigheder, sociale rettigheder, ligestilling mellem mænd og kvinder osv.

                  f)

                  behovet for at fremme kontinuitet i arbejdet i ekspertgruppen, der blev oprettet ved Kommissionens afgørelse 2007/675/EF (3)

                  g)

                  Medlemmerne af gruppen skal være statsborgere i en af Den Europæiske Unions medlemsstater eller i givet fald af et kandidatland, et potentielt kandidatland eller et land i Det Europæiske Økonomiske Samarbejdsområde.

            Ovenstående vil blive vurderet ud fra cv'er og ansøgningsskemaer.
      Ansøgninger indgives ved at udfylde ansøgningsskemaet (tillæg) og cv-skemaet (4). Ansøgerne bedes om tydeligt at anføre i deres ansøgning, hvilket område inden for menneskehandel de har særlig ekspertise i.
      De behørigt underskrevne ansøgninger skal sendes senest den […] med e-mail eller almindelig post til følgende adresse:

                  Europa-Kommissionen

                  Generaldirektoratet for Indre Anliggender

                  Unit A2 Secretariat

                  LX 46 3/131

                  1049 Bruxelles

                  Belgien

                  HOME-ANTITRAFFICKING@ec.europa.eu

            For ansøgninger sendt pr. e-mail vil datoen for e-mailen være datoen for afsendelsen. For ansøgninger sendt pr. post, er det poststemplets dato, der vil blive betragtet som afsendelsesdatoen.
      Kommissionen godtgør rejse- og opholdsudgifter i forbindelse med deltagelse i ekspertgruppens aktiviteter efter de i Kommissionen gældende bestemmelser, inden for rammerne af de disponible budgetbevillinger. Medlemmerne modtager intet vederlag for deres arbejde.
      Listen over ekspertgruppens medlemmer offentliggøres i registret over Kommissionens ekspertgrupper eller lignende enheder (5) og på webstedet for GD for Indre Anliggender.
      Indsamling, forvaltning og offentliggørelse af personoplysninger finder sted i overensstemmelse med Europa-Parlamentets og Rådets forordning (EF) nr. 45/2001 (6).
      For yderligere oplysninger henvises til Joanna BECZAŁA, telefon 00-32-2-29-69639, e-mail joanna.beczala@ec.europa.eu
      Information om resultaterne af indkaldelsen af ansøgninger vil blive offentliggjort på webstedet for GD for Indre Anliggender og eventuelt i Den Europæiske Unions Tidende.

         (1)  Kommissionens afgørelse 2011/502/EU af 10. august 2011 om oprettelse af Ekspertgruppen vedrørende Menneskehandel og om ophævelse af afgørelse 2007/675/EF (se side 14 i denne EUT).

         (2)  Kommissionens afgørelse 2000/407/EF af 19. juni 2000 om ligelig deltagelse af mænd og kvinder i de udvalg, komitéer og ekspertgrupper, Kommissionen har nedsat (EFT L 154 af 27.6.2000, s. 34).

         (3)  Kommissionens afgørelse 2007/675/EF af 17. oktober 2007 om oprettelse af Ekspertgruppen vedrørende Menneskehandel (EUT L 277 af 20.10.2007, s. 29).

         (4)  Alle cv’er skal indgives i det europæiske format: www.cedefop.eu.int/transparency/cv.asp.

         (5)  Medlemmer, som ikke ønsker deres navne offentliggjort, kan anmode om en undtagelse fra denne regel. En anmodning om ikke at offentliggøre navnet på et medlem af ekspertgruppen efterkommes, når en offentliggørelse kan bringe hans eller hendes sikkerhed eller integritet i fare eller i urimelig grad skade privatlivets fred.

         (6)  Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne data (EFT L 8 af 12.1.2001, s. 1).

         Tillæg


title: 2006/455/EF,Euratom: Rådets og Kommissionens afgørelse af  21. februar 2005  om indgåelse af protokollen til partnerskabs-og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Georgien på den anden side for at tage hensyn til Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union

text:
               6.7.2006

               DA

               Den Europæiske Unions Tidende

               L 185/14

      RÅDETS OG KOMMISSIONENS AFGØRELSE

   af 21. februar 2005
   om indgåelse af protokollen til partnerskabs-og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Georgien på den anden side for at tage hensyn til Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union
   (2006/455/EF, Euratom)
   RÅDET FOR DEN EUROPÆISKE UNION,
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab, særlig artikel 44, stk. 2, artikel 47, stk. 2, sidste punktum, og artikel 55, artikel 57, stk. 2, artikel 71, artikel 80, stk. 2, artikel 93, 94, 133 og 181a sammenholdt med artikel 300, stk. 2, andet afsnit, og artikel 300, stk. 3, første afsnit,
   under henvisning til traktaten om oprettelse af Det Europæiske Atomenergifællesskab, særlig artikel 101, stk. 2,
   under henvisning til tiltrædelsestraktaten af 2003, særlig artikel 2, stk. 3,
   under henvisning til tiltrædelsesakten af 2003, særlig artikel 6, stk. 2,
   under henvisning til forslag fra Kommissionen,
   under henvisning til udtalelse fra Europa-Parlamentet (1),
   under henvisning til Rådets godkendelse i overensstemmelse med artikel 101 i traktaten om oprettelse af Det Europæiske Atomenergifællesskab, og
   ud fra følgende betragtninger:

               (1)

               Protokollen til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Georgien på den anden side for at tage hensyn til Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union blev undertegnet på Fællesskaberne og deres medlemsstaters vegne den 30. april 2004.

               (2)

               Protokollen anvendes midlertidigt fra den 1. maj 2004, indtil den træder i kraft.

               (3)

               Protokollen bør godkendes —

         TRUFFET FØLGENDE AFGØRELSE:
   Artikel 1
   Protokollen til partnerskabs- og samarbejdsaftalen om oprettelse af en associering mellem De Europæiske Fællesskaber og deres medlemsstater på den ene side og Georgien på den anden side for at tage hensyn til Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union godkendes herved på Det Europæiske Fællesskabs, Det Europæiske Atomenergifællesskabs og medlemsstaternes vegne.
   Teksten til protokollen er knyttet til denne afgørelse (2).
   Artikel 2
   Formanden for Rådet foranstalter på Det Europæiske Fællesskabs og dets medlemsstaters vegne den i protokollens artikel 4 nævnte notifikation. Formanden for Kommissionen foranstalter samtidig denne notifikation på Det Europæiske Atomenergifællesskabs vegne.

      Udfærdiget i Bruxelles, den 21. februar 2005.

            På Rådets vegne

         J. ASSELBORN

            Formand

            På Kommissionens vegne

         J. M. BARROSO

            Formand

      (1)  Udtalelse af 26.10.2004 (endnu ikke offentliggjort i EUT).

      (2)  Se side 10 i denne EUT.


title: Rådets afgørelse af 22. december 2009 om beskikkelse af et portugisisk medlem af Regionsudvalget

text:
               31.12.2009

               DA

               Den Europæiske Unions Tidende

               L 353/69

      RÅDETS AFGØRELSE

   af 22. december 2009
   om beskikkelse af et portugisisk medlem af Regionsudvalget
   (2009/1026/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 305,
   under henvisning til indstilling fra den portugisiske regering, og
   ud fra følgende betragtninger:

               (1)

               Rådet vedtog den 24. januar 2006 afgørelse 2006/116/EF om beskikkelse af medlemmerne af og suppleanterne til Regionsudvalget for perioden 26. januar 2006 til 25. januar 2010 (1).

               (2)

               Der er blevet en plads ledig som medlem af Regionsudvalget, efter at José MACÁRIO CORREIA's mandat er udløbet —

         VEDTAGET DENNE AFGØRELSE:
   Artikel 1
   Til Regionsudvalget genbeskikkes som medlem for den resterende del af mandatperioden, dvs. indtil den 25. januar 2010:
   José MACÁRIO CORREIA, Presidente da Câmara Municipal de Faro.
   Artikel 2
   Denne afgørelse har virkning fra dagen for vedtagelsen.

      Udfærdiget i Bruxelles, den 22. december 2009.

            På Rådets vegne

         A. CARLGREN

            Formand

      (1)  EUT L 56 af 25.2.2006, s. 75.


title: 2014/521/EU: Rådets afgørelse af 30. juli 2014 om beskikkelse af to kroatiske medlemmer af og fire kroatiske suppleanter til Regionsudvalget

text:
               6.8.2014

               DA

               Den Europæiske Unions Tidende

               L 233/30

         RÅDETS AFGØRELSE
   af 30. juli 2014
   om beskikkelse af to kroatiske medlemmer af og fire kroatiske suppleanter til Regionsudvalget

      (2014/521/EU)

   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 305,
   under henvisning til indstilling fra den kroatiske regering, og
   ud fra følgende betragtninger:

               (1)

               Rådet vedtog den 22. december 2009 og den 18. januar 2010 afgørelse 2009/1014/EU (1) og 2010/29/EU (2) om beskikkelse af medlemmerne af og suppleanterne til Regionsudvalget for perioden 26. januar 2010 til 25. januar 2015.

               (2)

               Som følge af Republikken Kroatiens tiltrædelse af Den Europæiske Union skal Regionsudvalget udvides ved beskikkelse af ni medlemmer og ni suppleanter, der repræsenterer regionale og lokale myndigheder i Kroatien. Den 1. juli 2013 vedtog Rådet afgørelse 2013/342/EU (3) om beskikkelse af otte kroatiske medlemmer af og ni kroatiske suppleanter til Regionsudvalget indtil den 25. januar 2015. En plads som medlem af Regionsudvalget er derfor forblevet ledig siden vedtagelsen af afgørelse 2013/342/EU.

               (3)

               Der er blevet en plads ledig som medlem af Regionsudvalget, efter at Ivan JAKOVČIĆs mandat er udløbet.

               (4)

               Der er blevet fire pladser ledige som suppleant til Regionsudvalget, efter at Miroslav ČAČIJAs, Blanka GLAVICA-JEČMENICAs, Andrija RUDIĆs og Ivana POSAVEC KRIVECs mandater er udløbet —

         VEDTAGET DENNE AFGØRELSE:
   Artikel 1
   Til Regionsudvalget beskikkes for den resterende del af mandatperioden, dvs. indtil den 25. januar 2015:

               a)

               som medlemmer:

                           —

                           Valter FLEGO, Prefect of Istra County

                           —

                           Željko TURK, Mayor of the City of Zaprešić

                     og

               b)

               som suppleanter:

                           —

                           Ivan VUČIĆ, Prefect of Karlovac County

                           —

                           Alojz TOMAŠEVIĆ, Prefect of Požega-Slavonia County

                           —

                           Jasna PETEK, Deputy Prefect of Krapina-Zagorje County

                           —

                           Damir DEKANIĆ, Mayor of Municipality of Andrijaševci.

         Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 30. juli 2014.

            På Rådets vegne

         S. GOZI

            Formand

      (1)  EUT L 348 af 29.12.2009, s. 22.

      (2)  EUT L 12 af 19.1.2010, s. 11.

      (3)  EUT L 183 af 2.7.2013, s. 8.


title: 2014/610/EU: Europa-Parlamentets afgørelse af 3. april 2014 om afslutningen af regnskaberne for Det Europæiske Institut til Forbedring af Leve- og Arbejdsvilkårene for regnskabsåret 2012

text:
               5.9.2014

               DA

               Den Europæiske Unions Tidende

               L 266/285

         EUROPA-PARLAMENTETS AFGØRELSE
   af 3. april 2014
   om afslutningen af regnskaberne for Det Europæiske Institut til Forbedring af Leve- og Arbejdsvilkårene for regnskabsåret 2012
   (2014/610/EU)
   EUROPA-PARLAMENTET,

               —

               der henviser til det endelige årsregnskab for Det Europæiske Institut til Forbedring af Leve- og Arbejdsvilkårene for regnskabsåret 2012,

               —

               der henviser til Revisionsrettens beretning om årsregnskabet for Det Europæiske Institut til Forbedring af Leve- og Arbejdsvilkårene for regnskabsåret 2012 med instituttets svar (1),

               —

               der henviser til Rådets henstilling af 18. februar 2014 (05849/2014 — C7-0054/2014),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

               —

               der henviser til Rådets forordning (EØF) nr. 1365/75 af 26. maj 1975 om oprettelse af et europæisk institut til forbedring af livs- og arbejdsvilkårene (4), særlig artikel 16,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5),

               —

               der henviser til Kommissionens delegerede forordning (EU) nr. 1271/2013 af 30. september 2013 om rammefinansforordningen for de organer, der er omhandlet i artikel 208 i Europa-Parlamentets og Rådets forordning (EU, Euratom) nr. 966/2012 (6), særlig artikel 108,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget og udtalelse fra Udvalget om Beskæftigelse og Sociale Anliggender (A7-0183/2014),

               1.

               godkender afslutningen af regnskaberne for Det Europæiske Institut til Forbedring af Leve- og Arbejdsvilkårene for regnskabsåret 2012;

               2.

               pålægger sin formand at sende denne afgørelse til direktøren for Det Europæiske Institut til Forbedring af Leve- og Arbejdsvilkårene, Rådet, Kommissionen og Revisionsretten og drage omsorg for, at den offentliggøres i Den Europæiske Unions Tidende (L-udgaven).

         Martin SCHULZ

            Formand

         Klaus WELLE

            Generalsekretær

      (1)  EUT C 365 af 13.12.2013, s. 221.

      (2)  EFT L 248 af 16.9.2002, s. 1.

      (3)  EUT L 298 af 26.10.2012, s. 1.

      (4)  EFT L 139 af 30.5.1975, s. 1.

      (5)  EFT L 357 af 31.12.2002, s. 72.

      (6)  EUT L 328 af 7.12.2013, s. 42.


title: Rådets afgørelse (EU) 2016/206 af 12. februar 2016 om beskikkelse af en suppleant, til Regionsudvalget, som foreslået af Republikken Østrig

text:
               16.2.2016

               DA

               Den Europæiske Unions Tidende

               L 39/44

         RÅDETS AFGØRELSE (EU) 2016/206
   af 12. februar 2016
   om beskikkelse af en suppleant, til Regionsudvalget, som foreslået af Republikken Østrig
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 305,
   under henvisning til indstilling fra den østrigske regering, og
   ud fra følgende betragtninger:

               (1)

               Rådet vedtog den 26. januar 2015, den 5. februar 2015 og den 23. juni 2015 afgørelse (EU) 2015/116 (1), (EU) 2015/190 (2) og (EU) 2015/994 (3) om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020.

               (2)

               Der er blevet en plads ledig som suppleant til Regionsudvalget, efter at Johannes PEINSTEINERs mandatperiode er udløbet —

         VEDTAGET DENNE AFGØRELSE:
   Artikel 1
   Følgende beskikkes hermed som suppleant til Regionsudvalget for den resterende del af mandatperioden, dvs. indtil den 25. januar 2020:

               —

               Dr. Carmen KIEFER, Vizebürgermeisterin der Marktgemeinde Kuchl.

         Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 12. februar 2016.

            På Rådets vegne

         J.R.V.A. DIJSSELBLOEM

            Formand

      (1)  Rådets afgørelse (EU) 2015/116 af 26. januar 2015 om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020 (EUT L 20 af 27.1.2015, s. 42).

      (2)  Rådets afgørelse (EU) 2015/190 af 5. februar 2015 om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020 (EUT L 31 af 7.2.2015, s. 25).

      (3)  Rådets afgørelse (EU) 2015/994 af 23. juni 2015 om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020 (EUT L 159 af 25.6.2015, s. 70).


title: Rådets afgørelse (EU) 2016/1203 af 18. juli 2016 om beskikkelse af et medlem af og en suppleant til Regionsudvalget efter indstilling fra Kongeriget Spanien

text:
                  23.7.2016

                  DA

                  Den Europæiske Unions Tidende

                  L 198/44

            RÅDETS AFGØRELSE (EU) 2016/1203
      af 18. juli 2016
      om beskikkelse af et medlem af og en suppleant til Regionsudvalget efter indstilling fra Kongeriget Spanien
      RÅDET FOR DEN EUROPÆISKE UNION HAR —
      under henvisning til traktaten om Den Europæiske Unions funktionsmåde, særlig artikel 305,
      under henvisning til indstilling fra den spanske regering, og
      ud fra følgende betragtninger:

                  (1)

                  Rådet vedtog den 26. januar 2015, den 5. februar 2015 og den 23. juni 2015 afgørelse (EU) 2015/116 (1), (EU) 2015/190 (2) og (EU) 2015/994 (3) om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020.

                  (2)

                  Der er blevet en plads ledig som medlem af Regionsudvalget, efter at Francesc HOMS i MOLISTs mandatperiode er udløbet.

                  (3)

                  Der er blevet en plads ledig som suppleant til Regionsudvalget, efter at Roger ALBINYANA i SAIGÍs mandatperiode er udløbet —

            VEDTAGET DENNE AFGØRELSE:
      Artikel 1
      Følgende beskikkes hermed til Regionsudvalget for den resterende del af mandatperioden, dvs. indtil den 25. januar 2020:

                  a)

                  som medlem:

                              —

                              Jordi SOLÉ i FERRANDO, Secretario de Asuntos Exteriores y de la Unión Europea, Comunidad Autónoma de Cataluña,

                        og

                  b)

                  som suppleant:

                              —

                              Amadeu ALTAFAJ i TARDIO, Representante Permanente ante la Unión Europea
                                  (*)
                                 , Comunidad Autónoma de Cataluña.

            Artikel 2
      Denne afgørelse træder i kraft på dagen for vedtagelsen.

         Udfærdiget i Bruxelles, den 18. juli 2016.

               På Rådets vegne

            G. MATEČNÁ

               Formand

         (1)  Rådets afgørelse (EU) 2015/116 af 26. januar 2015 om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020 (EUT L 20 af 27.1.2015, s. 42).

         (2)  Rådets afgørelse (EU) 2015/190 af 5. februar 2015 om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020 (EUT L 31 af 7.2.2015, s. 25).

         (3)  Rådets afgørelse (EU) 2015/994 af 23. juni 2015 om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020 (EUT L 159 af 25.6.2015, s. 70).

         (*)  Den spanske regering har over for Cataloniens højesteret gjort indsigelse mod benævnelsen »fast repræsentant for den selvstyrende region Catalonien ved Den Europæiske Union«.


title: 2011/789/EU: Den Europæiske Centralbanks afgørelse af 16. november 2011 om fastsættelse af de nærmere regler og procedurer for gennemførelse af kriterierne for værdipapircentralers adgang til TARGET2-Securities tjenesteydelserne (ECB/2011/20)

text:
               2.12.2011

               DA

               Den Europæiske Unions Tidende

               L 319/117

         DEN EUROPÆISKE CENTRALBANKS AFGØRELSE
   af 16. november 2011
   om fastsættelse af de nærmere regler og procedurer for gennemførelse af kriterierne for værdipapircentralers adgang til TARGET2-Securities tjenesteydelserne
   (ECB/2011/20)
   (2011/789/EU)
   STYRELSESRÅDET FOR DEN EUROPÆISKE CENTRALBANK HAR —
   under henvisning til statutten for Det Europæiske System af Centralbanker og Den Europæiske Centralbank, særlig artikel 3.1 og 12.1 samt artikel 17, 18 og 22,
   under henvisning til Europa-Parlamentets og Rådets direktiv 98/26/EF af 19. maj 1998 om endelig afregning i betalingssystemer og værdipapirafviklingssystemer (1), særlig artikel 10,
   under henvisning til retningslinje ECB/2010/2 af 21. april 2010 om TARGET2-securities (2), særlig artikel 4, stk. 2, litra d) og artikel 15,
   under henvisning til afgørelse ECB/2009/6 af 19. marts 2009 om oprettelse af et programråd for TARGET2-Securities (3), og
   ud fra følgende betragtninger:

               (1)

               Artikel 15 i retningslinje ECB/2010/2 fastsætter kriterierne for værdipapircentralers (CSD) adgang til TARGET2-Securities tjenesteydelserne (T2S-tjenesteydelserne).

               (2)

               Det er nødvendigt at fastlægge ansøgningsproceduren for en værdipapircentral, som ønsker adgang til T2S-tjenesteydelserne og proceduren for en værdipapircentrals anmodning om dispensation fra adgangskriterium 5 —

         TRUFFET FØLGENDE AFGØRELSE:
   Artikel 1
   Definitioner
   I denne afgørelse forstås ved:
   1)   »vurderingsrapport«: skriftlig dokumentation, som omfatter a) en rapport udarbejdet af de relevante kompetente myndigheder, hvoraf det fremgår, om en værdipapircentral opfylder adgangskriterium 2, og b) en selvevaluering fra værdipapircentralen, hvoraf det fremgår, om den opfylder adgangskriterierne 1, 3, 4 og 5
   2)   »centralbank«: Den Europæiske Centralbank, de nationale centralbanker i de medlemsstater, som har indført euroen, de nationale centralbanker i de medlemsstater, som ikke har indført euroen (herefter »de nationale centralbanker uden for euroområdet«), alle centralbanker eller relevante kompetente myndigheder i Det Europæiske Økonomiske Samarbejdsområde (EØS) (herefter »centralbank i EØS«) og alle centralbanker eller relevante kompetente myndigheder i et land uden for EØS (herefter »anden centralbank«), hvor valutaen, som den pågældende centralbank uden for euroområdet, centralbank i EØS eller anden centralbank er ansvarlig for, vurderes at opfylde betingelserne i henhold til artikel 18 i retningslinje ECB/2010/2
   3)   »adgangskriterium 1 for værdipapircentraler«: kriteriet, som er fastlagt i artikel 15, stk. 1, litra a), i retningslinje ECB/2010/2, hvorefter værdipapircentraler opfylder kriterierne for adgang til T2S-tjenesteydelserne, såfremt de er blevet anmeldt til Den Europæiske Værdipapirtilsynsmyndighed i henhold til artikel 10 i direktiv 98/26/EF, eller, såfremt det drejer sig om en værdipapircentral uden for EØS, at den opererer inden for en retlig og lovgivningsmæssig ramme, som er sammenlignelig med den, der gælder i EU
   4)   »adgangskriterium 2 for værdipapircentraler«: kriteriet, som er fastlagt i artikel 15, stk. 1, litra b), i retningslinje ECB/2010/2, hvorefter værdipapircentraler opfylder kriterierne for adgang til T2S-tjenesteydelserne, såfremt de har fået en positiv vurdering af de kompetente myndigheder på grundlag af ESCB/Committee of European Securities Regulators anbefalinger om et værdipapirafviklingssystem (Recommendations for Securities Settlement System) (herefter »ESCB/CESR-anbefalingerne«) (4);
   5)   »adgangskriterium 3 for værdipapircentraler«: kriteriet, som er fastlagt i artikel 15, stk. 1, litra c), i retningslinje ECB/2010/2, hvorefter værdipapircentraler opfylder kriterierne for adgang til T2S-tjenesteydelserne, såfremt de på anmodning gør ethvert værdipapir/International Securities Identification Number (ISIN), for hvilket de er udsteder-værdipapircentral eller teknisk udsteder-værdipapircentral, tilgængeligt for andre værdipapircentraler i T2S
   6)   »adgangskriterium 4 for værdipapircentraler«: kriteriet, som er fastlagt i artikel 15, stk. 1, litra d), i retningslinje ECB/2010/2, hvorefter værdipapircentraler opfylder kriterierne for adgang til T2S-tjenesteydelserne, såfremt de forpligter sig til at tilbyde andre værdipapircentraler i T2S grundlæggende depottjenester uden forskelsbehandling
   7)   »adgangskriterium 5 for værdipapircentraler«: kriteriet, som er fastlagt i artikel 15, stk. 1, litra e), i retningslinje ECB/2010/2, hvorefter værdipapircentraler opfylder kriterierne for adgang til T2S-tjenesteydelserne, såfremt de forpligter sig til at tilbyde andre værdipapircentraler i T2S at udføre deres afvikling i centralbankpenge i T2S, hvis valutaen er tilgængelig i T2S
   8)   »relevante kompetente myndigheder«: centralbanker og lovgivende myndigheder, som har kompetence til at overvåge og/eller føre tilsyn med en specifik værdipapircentral, og som har ansvar for at vurdere værdipapircentralerne på grundlag af de gældende anerkendte standarder
   9)   »direkte forbundet deltager«: en T2S-deltager, der har en teknisk facilitet, som gør det muligt at opnå adgang til T2S og anvende systemets værdipapirafviklingstjenester, uden at det er nødvendigt, at en værdipapircentral fungerer som teknisk grænseflade
   10)   »T2S-deltager«: en retlig enhed eller, på visse markeder, en person, der har indgået en kontrakt med en værdipapircentral i T2S om behandling af dennes aktiviteter vedrørende værdipapirafvikling i T2S, og som ikke nødvendigvis har en værdipapirkonto hos værdipapircentralen
   11)   »T2S-programrådet«: Eurosystemets ledelsesorgan, oprettet i henhold til afgørelse ECB/2009/6, som defineret i artikel 2 i retningslinje ECB/2010/2 eller dens efterfølger
   12)   »den rådgivende T2S-gruppe«: det forum, som er defineret i artikel 7 i retningslinje ECB/2010/2
   13)   »aftale om valutadeltagelse«: en aftale, som indgås mellem Eurosystemet og en national centralbank uden for euroområdet eller en myndighed, som har ansvar for en anden valuta end euroen, med det formål at afvikle værdipapirtransaktioner i centralbankpenge i andre valutaer end euroen.
   Artikel 2
   Formål og anvendelsesområde
   1.   De fem kriterier, som skal være opfyldt, for at en værdipapircentral opnår adgang til T2S-tjenesteydelserne, og som er fastlagt i artikel 15 i retningslinje ECB/2010/2 (herefter »de fem adgangskriterier for værdipapircentraler«), skal gennemføres i overensstemmelse med de procedurer, som er fastlagt i artikel 3 til 5 i denne afgørelse og reglerne i bilaget.
   2.   Denne afgørelse finder ikke anvendelse på direkte forbundne deltagere, som har et retsforhold med værdipapircentralerne.
   Artikel 3
   Ansøgningsprocedure
   1.   Ved ansøgning om T2S-tjenesteydelser skal en værdipapircentral fremsende: a) en ansøgning til Styrelsesrådet; og b) på tidspunktet for dens overgang til T2S, en vurderingsrapport.
   2.   Vurderingsrapporten skal dokumentere, at værdipapircentralen opfylder de fem adgangskriterier for værdipapircentraler på tidspunktet for dens overgang til T2S og angive, i hvor høj grad hvert enkelt adgangskriterium er gennemført på grundlag af kategorierne opfyldt, delvist opfyldt og ikke relevant, og skal anføre værdipapircentralens begrundelse, redegørelse og relevant dokumentation.
   3.   T2S-programrådet fremsender på grundlag af ovennævnte dokumentation et forslag til Styrelsesrådet om en værdipapircentrals ansøgning om adgang til T2S-tjenesteydelserne. Som led i udarbejdelsen af forslaget kan T2S-programrådet anmode om præciseringer fra eller fremsende spørgsmål til den ansøgende værdipapircentral.
   4.   Efter at T2S-programrådet har fremsendt sit forslag, træffer Styrelsesrådet afgørelse med hensyn til værdipapircentralens ansøgning og meddeler afgørelsen skriftligt til værdipapircentralen senest to måneder efter: a) dato for modtagelse af ansøgningen; eller b) dato for modtagelse af svaret på T2S-programrådets forespørgsel om præcisering eller fremsendelse af spørgsmål i henhold til stk. 3. Afslår Styrelsesrådet at godkende en ansøgning, skal det begrunde sin afgørelse.
   Artikel 4
   Procedure for at opnå dispensation fra adgangskriterium 5 for værdipapircentraler
   1.   En værdipapircentral kan fremsende en anmodning om dispensation fra adgangskriterium 5 på grundlag af værdipapircentralens driftsmæssige eller tekniske forhold.
   2.   For at en anmodning om dispensation kan vurderes, skal værdipapircentralen fremsende en anmodning til T2S-programrådet og fremlægge dokumentation for følgende:

               a)

               dispensationen er for en meget begrænset afviklingsvolumen set i forhold til de samlede gennemsnitlige daglige instruktioner om afviklingstjenester med levering mod betaling, som værdipapircentralen modtager om måneden, og omkostningerne ved at afvikle disse operationer i T2S ville være uforholdsmæssigt store for værdipapircentralen

               b)

               værdipapircentralen har truffet tekniske og driftsmæssige sikkerhedsforanstaltninger til sikring af, at dispensationen ikke går ud over den i punkt a) fastsatte grænseværdi

               c)

               værdipapircentralen har gjort alt for at opfylde adgangskriterium 5.

         3.   Efter at have modtaget en sådan anmodning om dispensation:

               a)

               fremsender T2S-programrådet værdipapircentralens anmodning og sin forundersøgelse til den rådgivende T2S-gruppe

               b)

               rådgiver den rådgivende T2S-gruppe T2S-programrådet om anmodningen uden ophold og i rette tid med henblik på at tage stilling hertil

               c)

               udarbejder T2S-programrådet, efter at have modtaget rådgivning fra den rådgivende T2S-gruppe, en endelig vurdering og fremsender denne samt alle dokumenterne til Styrelsesrådet

               d)

               udarbejder Styrelsesrådet en begrundet afgørelse vedrørende anmodningen om dispensation

               e)

               informerer T2S-programrådet værdipapircentralen og den rådgivende T2S-gruppe skriftligt om Styrelsesrådets begrundede afgørelse.

         4.   En værdipapircentral udpeget af en centralbank, som har undertegnet en aftale om valutadeltagelse, og som har valgt at afvikle sine pengepolitiske transaktioner i centralbankpenge uden for T2S, skal fremsende en anmodning om dispensation for at kunne afvikle sådanne pengepolitiske transaktioner i centralbankpenge uden for T2S. Dispensation gives i sådanne tilfælde, såfremt a) Eurosystemet har modtaget alle relevante oplysninger om, hvordan en sådan afvikling foretages rent teknisk; og b) en sådan afvikling ikke kræver ændringer i eller påvirker T2S-funktionaliteten negativt. Den udpegende centralbank skal opfordres til at afgive udtalelse om en sådan anmodning om dispensation.
   5.   En værdipapircentral, som har fået dispensation, skal en gang om måneden fremsende en rapport til T2S-programrådet, hvoraf det fremgår, at den fortsat opfylder betingelserne for dispensation, herunder den i stk. 2, litra a) aftalte grænseværdi. En værdipapircentral, som har fået dispensation i henhold til stk. 4, skal en gang om måneden fremsende en rapport til T2S-programrådet om situationen.
   6.   Hvis en værdipapircentral, der har fået dispensation, til stadighed overskrider de i stk. 2, litra a) fastsatte grænseværdier inden for en periode på seks måneder, skal Styrelsesrådet trække dispensationen tilbage med den begrundelse, at værdipapircentralen ikke opfylder adgangskriterium 5, og T2S-programrådet skal informere værdipapircentralen herom.
   7.   Efter tilbagetrækning af en dispensation kan en værdipapircentral fremsende en ny anmodning om dispensation i overensstemmelse med den procedure, som er fastlagt i denne artikel.
   8.   Foreligger der en krisesituation, der kan påvirke den finansielle stabilitet i et land eller den pågældende centralbanks opgave med at sikre integriteten af landets valuta, og som har fået centralbanken i det pågældende land til at træffe tiltag til nødafvikling som led i sin krisestyringsplan, skal en værdipapircentral, som er udpeget af denne centralbank, fremsende en anmodning til T2S-programrådet om en midlertidig dispensation fra adgangskriterium 5 og kan midlertidigt gennemføre afvikling på andre måder. Styrelsesrådet træffer en begrundet afgørelse om en sådan anmodning under hensyntagen til den pågældende centralbanks udtalelse om situationen, som nødvendiggør den midlertidige dispensation fra adgangskriterium 5. Den pågældende centralbank skal mindst en gang om måneden fremsende en rapport til T2S-programrådet, hvori den evaluerer situationen.
   Artikel 5
   Løbende opfyldelse af de fem adgangskriterier for værdipapircentraler
   1.   En værdipapircentral, som har adgang til T2S-tjenesteydelserne, skal efter at være overgået til T2S til stadighed opfylde de fem adgangskriterier og skal

               a)

               sikre, navnlig gennem en pålidelig selvevaluering, som foretages hvert år, og som underbygges af relevant dokumentation, at den fortsat opfylder adgangskriterierne 1, 3, 4 og 5. Selvevalueringen skal være ledsaget af de relevante kompetente myndigheders seneste vurdering af værdipapircentralens opfyldelse af adgangskriterium 2

               b)

               straks fremsende til T2S-programrådet den seneste regelmæssige eller ad hoc-vurdering, som de relevante kompetente myndigheder har foretaget af dens opfyldelse af adgangskriterium 2

               c)

               anmode om en ny vurdering fra de relevante kompetente myndigheder af dens opfyldelse af adgangskriterium 2, såfremt der sker væsentlige ændringer i værdipapircentralens system

               d)

               informere T2S-programrådet, i det tilfælde at en relevant kompetent myndigheds vurdering eller en selvevaluering dokumenterer, at værdipapircentralen ikke opfylder et af de fem adgangskriterier

               e)

               på anmodning af T2S-programrådet fremsende en vurderingsrapport, som dokumenterer, at værdipapircentralen fortsat opfylder de fem adgangskriterier.

         2.   Bortset fra adgangskriterium 2 kan T2S-programrådet udføre sin egen evaluering og overvåge, at de fem adgangskriterier er opfyldt eller anmode om oplysninger fra en værdipapircentral. Beslutter T2S-programrådet, at en værdipapircentral ikke opfylder et af de fem adgangskriterier, skal den iværksætte proceduren, som er fastlagt i kontrakterne med værdipapircentralerne i henhold til artikel 16 i retningslinje ECB/2010/2.
   Artikel 6
   Ikrafttrædelse
   Denne afgørelse træder i kraft dagen efter dens offentliggørelse i Den Europæiske Unions Tidende.

      Udfærdiget i Frankfurt am Main, den 16. november 2011.

         Mario DRAGHI

            Formand for ECB

      (1)  EFT L 166 af 11.6.1998, s. 45.

      (2)  EUT L 118 af 12.5.2010, s. 65.

      (3)  EUT L 102 af 22.4.2009, s. 12.

      (4)  Findes på Den Europæiske Værdipapirtilsynsmyndigheds (European Securities and Markets Authority) websted www.esma.europa.eu.

      BILAG

         NÆRMERE GENNEMFØRELSESREGLER FOR DE FEM ADGANGSKRITERIER FOR VÆRDIPAPIRCENTRALER

      I dette bilag forstås ved:
      —   »grundlæggende depottjenester«: beholdning og administration af værdipapirer og andre finansielle instrumenter, som er ejet af tredjemand, hos enheder, som er blevet betroet disse opgaver. Sådanne tjenesteydelser omfatter opbevaring af værdipapirer, betaling af renter og udbytte på de opbevarede værdipapirer og behandling af corporate actions vedrørende sådanne værdipapirer
      —   »investor-værdipapircentralen«: ved forbindelser mellem værdipapircentraler, en værdipapircentral, som åbner en konto hos en anden værdipapircentral (udsteder-værdipapircentralen) for at muliggøre afvikling af værdipapirtransaktioner mellem værdipapircentralerne
      —   »udsteder-værdipapircentralen«: værdipapircentralen, hvor værdipapirerne er blevet udstedt og udsendt på vegne af udstederen. Udsteder-værdipapircentralen er ansvarlig for behandlingen af corporate actions i udstederens navn. Udsteder-værdipapircentralen fører konti i sit bogholderi i investor-værdipapircentralernes navn til overførsel af værdipapirer til disse
      —   »teknisk udsteder-værdipapircentral«: en investor-værdipapircentral, som besidder værdipapirer hos en udsteder-værdipapircentral, som ikke deltager i T2S, og som betragtes som en udsteder-værdipapircentral vedrørende T2S-funktionaliteten med hensyn til sådanne værdipapirer
      —   »andele i investeringsforeninger«: ejerandele af en investeringsforenings nettoformue, som investorer modtager til gengæld for deres kapitalinvesteringer.
      I.   Gennemførelsesbestemmelser for adgangskriterium 1 for værdipapircentraler

      En positiv vurdering på grundlag af dette kriterium kræver følgende:

                  a)

                  for en værdipapircentral, der har sit hjemsted i et land i det Europæiske Økonomiske Samarbejdsområde (EØS) skal værdipapircentralen være opført på listen over udpegede systemer opretholdt i henhold til artikel 10 i direktiv 98/26/EF, og

                  b)

                  for en værdipapircentral, der har sit hjemsted i et land uden for EØS, skal der fremlægges et juridisk responsum, som til enhver tid opdateres, såfremt der indtræffer væsentlige ændringer, der kan have indflydelse på dette, eller på anmodning af T2S-programrådet, fra et firma godkendt af T2S-programrådet, der bekræfter, at værdipapircentralen opererer inden for en retlig og lovgivningsmæssig ramme, som er sammenlignelig med den, der gælder i EU.

            II.   Gennemførelsesbestemmelser for adgangskriterium 2 for værdipapircentraler

      Såfremt en værdipapircentral ikke fuldt ud opfylder alle ESCB/CESR-anbefalingerne, skal den respektive værdipapircentral oplyse T2S-programrådet om de relevante detaljer og fremlægge forklaringer og dokumentation vedrørende de ESCB/CESR-anbefalinger, som den ikke opfylder. Værdipapircentralen skal også informere T2S-programrådet om de konklusioner, som de relevante kompetente myndigheder har truffet i vurderingsrapporten. Vurderingskonklusionerne behandles i overensstemmelse med de relevante ansøgningsprocedurer for adgang til T2S-tjenesteydelserne og med den løbende opfyldelse af de fem adgangskriterier. Opfylder en værdipapircentral med adgang til T2S-tjenesteydelserne ikke længere et af de fem adgangskriterier, iværksætter T2S-programrådet proceduren, som er fastlagt i kontrakterne med værdipapircentralerne.
      En værdipapircentral opfylder dette adgangskriterium, hvis:

                  a)

                  for en værdipapircentral, der har sit hjemsted i et EØS-land, de relevante kompetente myndigheder har givet værdipapircentralen en positiv vurdering i henhold til ESCB/CESR-anbefalingerne, og

                  b)

                  for en værdipapircentral, der har sit hjemsted uden for EØS, de relevante kompetente myndigheder har givet værdipapircentralen en positiv vurdering i henhold til ESCB/CESR-anbefalingerne eller tilsvarende standarder, som f.eks. en relevant kompetent myndigheds egne standarder eller CPSS/IOSCO-anbefalingerne (1). I sidstnævnte tilfælde skal der fremsendes dokumentation til henholdsvis T2S-programrådet eller Styrelsesrådet for, at værdipapircentralen er blevet vurderet på grundlag af standarder af tilsvarende niveau og art.

            Indeholder de relevante kompetente myndigheders vurdering fortrolige oplysninger, fremlægger værdipapircentralen en sammenfatning eller vurderingskonklusionen som dokumentation for graden af opfyldelse.
      III.   Gennemførelsesbestemmelser for adgangskriterium 3 for værdipapircentraler

      Der er intet krav om, at en værdipapircentral med adgang til T2S-tjenesteydelserne har alle sine konti og saldi i T2S for ethvert værdipapir/ISIN, den udsteder, eller for hvilket den fungerer som teknisk udsteder-værdipapircentral. Den skal dog stille et værdipapir/ISIN til rådighed uden ekstra omkostninger, omgående og på grundlag af en kontrakt, der ikke stiller urimelige betingelser ved anmodning fra investor-værdipapircentralens brugere i T2S. Visse andele i investeringsforeninger stilles ikke automatisk til rådighed for en investor-værdipapircentral, der åbner en konto hos udsteder-værdipapircentralen, som følge af lovgivningsmæssige restriktioner for grænseoverskridende transaktioner, som finder anvendelse på udstedere af andele i investeringsforeninger.
      En udsteder-værdipapircentral skal handle i overensstemmelse med de nationale lovgivningsmæssige rammer, men må ikke videresende omkostninger, der stammer fra anvendelsen af disse rammer, til andre værdipapircentraler i T2S. Dette krav sikrer, at omkostningerne ved at handle i overensstemmelse med de lovgivningsmæssige rammer, afholdes lokalt, og at der er gensidighed blandt værdipapircentralerne i T2S. Desuden fremmer dette krav en harmoniseret afviklingsproces i T2S i det omfang, det er muligt.
      En udsteder-værdipapircentral skal handle i overensstemmelse med de nationale lovgivningsmæssige rammer, men skal støtte en investor-værdipapircentral, der anmoder om adgang, og må ikke i den forbindelse pålægge yderligere afviklingsomkostninger. Enhver forsinkelse, som skyldes overholdelse af de nationale lovgivningsmæssige rammer, skal gælde tilsvarende for alle parter.
      Investor-værdipapircentralen kan anmode om et værdipapir/ISIN, der endnu ikke er stillet til rådighed i T2S, fra den respektive udsteder-værdipapircentral eller tekniske udsteder-værdipapircentral. Efter modtagelse af en sådan anmodning fører udsteder-værdipapircentralen eller den tekniske udsteder-værdipapircentral alle værdipapirets referencedata ind i T2S og gør dem tilgængelige inden for tidsrammen defineret i manualen for operationelle procedurer (Manual of Operational Procedures), som udleveres af Eurosystemet til værdipapircentralerne og centralbankerne.
      Forudsat at investor-værdipapircentralen har undertegnet de påkrævede kontraktsvilkår, åbner udsteder-værdipapircentralen uden unødigt ophold mindst en værdipapirkonto for et bestemt værdipapir/ISIN for investor-værdipapircentralen. Hvis en udsteder-værdipapircentral afviser at åbne en værdipapirkonto og at give investor-værdipapircentralen adgang til udsteder-værdipapircentralens værdipapirer, betragtes det som manglende overholdelse af adgangskriterium 3.
      Investor-værdipapircentralen indberetter ethvert tilfælde af en udsteder-værdipapircentrals manglende overholdelse af adgangskriterium 3 til T2S-programrådet. Afhængig af den manglende overholdelses art og hyppighed, træffer T2S-programrådet afgørelse om, om udsteder-værdipapircentralen udviser en konsekvent manglende overholdelse af adgangskriterium 3, i hvilket tilfælde proceduren i kontrakterne med værdipapircentralerne, i medfør af artikel 16 i retningslinje ECB/2010/2, finder anvendelse.
      IV.   Gennemførelsesbestemmelser for adgangskriterium 4 for værdipapircentraler

      Dette adgangskriterium for værdipapircentraler opfylder Retningslinjen for adgang til og interoperabilitet mellem clearings- og afviklingssystemerne (2), som fastsætter, at en investor-værdipapircentral skal have adgang til en udsteder-værdipapircentrals tjenester på samme vilkår og betingelser som enhver anden af udsteder-værdipapircentralens standarddeltagere.
      For at en investor-værdipapircentral kan tilbyde afviklingstjenester for værdipapirer udstedt af en udsteder-værdipapircentral, skal investor-værdipapircentralen også tilbyde sine deltagere grundlæggende depottjenester i forhold til disse værdipapirer. T2S tilbyder central kontant- og værdipapirafvikling i centralbankpenge, hvis de grundlæggende depottjenester tilbydes udenfor T2S.
      Udsteder-værdipapircentralen skal overholde standarderne fra T2S Corporate Actions Subgroup (3) og alle relevante T2S-standarder eller markedspraksis.
      Investor-værdipapircentralen skal behandles som enhver anden kunde hos udsteder-værdipapircentralen. En udsteder-værdipapircentral må ikke pålægge investor-værdipapircentraler tekniske hindringer eller tilbyde dem særbetingelser for adgang til grundlæggende depottjenester.
      V.   Gennemførelsesbestemmelser for adgangskriterium 5 for værdipapircentraler

      Der skal fastholdes lige konkurrencevilkår mellem markederne for direkte og indirekte beholdninger ved gennemførelsen af adgangskriterium 5. En værdipapircentral fra et marked for direkte beholdninger kan i princippet overgå til T2S enten ved at integrere alle sine værdipapirkonti i T2S eller ved at anvende niveau-modellen (layered model) med tekniske deltagerkonti i T2S, og hvor slut-investorkontiene forbliver på den lokale værdipapircentralplatform. Adgangskriterium 5 er fuldt ud opfyldt i det tilfælde, hvor et marked for direkte beholdninger vælger fuldt ud at integrere og vedligeholde alle sine værdipapirkonti i T2S. Hvis et marked for direkte beholdninger vælger at overgå til T2S via niveau-modellen, skal T2S-programrådets evaluering af de tilknyttede processer i og uden for T2S, på grundlag af de væsentlige karakteristika ved adgangskriterium 5, træffe afgørelse om, hvorvidt det er nødvendigt, at markedet skal anmode om dispensation fra adgangskriterium 5.

         (1)  Komitéen for betalings- og afviklingssystemer (CPSS)/Den Internationale Børstilsynsorganisations (IOSCO) Tekniske Komités anbefalinger »Recommendations for securities settlement systems«, som findes på Den Internationale Betalingsbanks websted www.bis.org.

         (2)  Retningslinjen for adgangen til og interoperabiliteten mellem clearing- og afviklingssystemerne af 28. juni 2007, som definerer principperne og betingelserne for adgang og interoperabilitet i overensstemmelse med adfærdskodekset, som findes på Kommissionens websted http://ec.europa.eu.

         (3)  Findes på ECB’s websted www.ecb.europa.eu.


Avis juridique important

|

31991D0246

91/246/EØF: Rådets afgørelse af 29. april 1991 om indgåelse af protokollen om forlængelse af første etape af aftalen om oprettelse af en associering mellem Det Europæiske Økonomiske Fællesskab og Malta

EF-Tidende nr. L 116 af 09/05/1991 s. 0066 - 0066

RAADETS AFGOERELSE  af 29. april 1991  om indgaaelse af protokollen om forlaengelse af foerste etape af aftalen om oprettelse af en associering mellem Det Europaeiske OEkonomiske Faellesskab og Malta  (91/246/EOEF)  RAADET FOR DE EUROPAEISKE  FAELLESSKABER HAR -  under henvisning til Traktaten om Oprettelse af Det Europaeiske OEkonomiske Faellesskab, saerlig artikel 238,  under henvisning til henstilling fra Kommissionen,  under henvisning til samstemmende udtalelse fra Europa-Parlamentet (1), og  ud fra foelgende betragtning:  Protokollen om forlaengelse af foerste etape af aftalen om oprettelse af en associering mellem Det Europaeiske OEkonomiske Faellesskab og Malta (2), undertegnet i Valletta den 5. december 1970, boer godkendes -  TRUFFET FOELGENDE AFGOERELSE:  Artikel 1  Protokollen om forlaengelse af foerste etape af aftalen om oprettelse af en associering mellem Det Europaeiske OEkonomiske Faellesskab og Malta godkendes herved paa Faellesskabets vegne.  Teksten til protokollen er knyttet til denne afgoerelse.  Artikel 2  Formanden for Raadet foranstalter paa Faellesskabets vegne den notifikation, der er omhandlet i artikel 2 i protokollen (3). Udfaerdiget i Luxembourg, den 29. april 1991. Paa Raadets vegne  R. GOEBBELS  Formand  (1) Samstemmende udtalelse afgivet den 17. april 1991 (endnu ikke offentliggjort i Tidende. (2) EFT nr. L 61 af 14. 3. 1971, s. 2. (3) Se side 68 i denne Tidende.


title: 2008/847/EF: Rådets afgørelse af 4. november 2008 om centralasiatiske landes ret til finansiering efter afgørelse 2006/1016/EF om en fællesskabsgaranti til Den Europæiske Investeringsbank mod tab i forbindelse med lån til og lånegarantier for projekter uden for Fællesskabet

text:
               12.11.2008

               DA

               Den Europæiske Unions Tidende

               L 301/13

      RÅDETS AFGØRELSE

   af 4. november 2008
   om centralasiatiske landes ret til finansiering efter afgørelse 2006/1016/EF om en fællesskabsgaranti til Den Europæiske Investeringsbank mod tab i forbindelse med lån til og lånegarantier for projekter uden for Fællesskabet
   (2008/847/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 181 A,
   under henvisning til forslag fra Kommissionen,
   under henvisning til udtalelse fra Europa-Parlamentet, og
   ud fra følgende betragtninger:

               (1)

               I henhold til artikel 2 i afgørelse 2006/1016/EF (1), for så vidt angår de lande på listen i bilag I, der er markeret med en asterisk (*), og andre lande, der ikke er opført på listen i bilag I, besluttes deres berettigelse til finansiering fra Den Europæiske Investeringsbank (EIB) under fællesskabsgarantien af Rådet i hvert enkelt tilfælde efter proceduren i artikel 181 A, stk. 2, i traktaten.

               (2)

               I bilag I til afgørelse 2006/1016/EF indgår der fem centralasiatiske lande, Kasakhstan, Kirgisistan, Tadsjikistan, Turkmenistan og Usbekistan, blandt de lande, der er markeret med *.

               (3)

               I EU’s strategi for et nyt partnerskab med Centralasien, der blev vedtaget på Det Europæiske Råd den 21. og 22. juni 2007, fremhæves det, at EIB bør spille en væsentlig rolle ved finansiering af projekter i Centralasien af interesse for EU.

               (4)

               Eftersom de makroøkonomiske betingelser i de centralasiatiske lande, især de eksterne finanser og gældsbæredygtigheden, er blevet betydeligt bedre i de seneste år som følge af stærk økonomisk vækst og fornuftige makroøkonomiske politikker, bør disse lande have adgang til finansiering fra EIB —

         TRUFFET FØLGENDE AFGØRELSE:
   Artikel 1
   Kasakhstan, Kirgisistan, Tadsjikistan, Turkmenistan og Usbekistan er berettigede til EIB-finansiering under en fællesskabsgaranti i henhold til afgørelse 2006/1016/EF.
   Artikel 2
   Denne afgørelse har virkning fra tredjedagen efter offentliggørelsen i Den Europæiske Unions Tidende.

      Udfærdiget i Bruxelles, den 4. november 2008.

            På Rådets vegne

         C. LAGARDE

            Formand

      (1)  EUT L 414 af 30.12.2006, s. 95.


title: 2006/12/EF: Europa-Parlamentets og Rådets afgørelse af  17. november 2005  om anvendelse af Den Europæiske Unions Solidaritetsfond i henhold til punkt 3 i den interinstitutionelle aftale af  7. november 2002  mellem Europa-Parlamentet, Rådet og Kommissionen om finansieringen af Den Europæiske Unions Solidaritetsfond, som supplerer den interinstitutionelle aftale af  6. maj 1999  om budgetdisciplin og forbedring af budgetproceduren

text:
               13.1.2006

               DA

               Den Europæiske Unions Tidende

               L 8/44

      EUROPA-PARLAMENTETS OG RÅDETS AFGØRELSE

   af 17. november 2005
   om anvendelse af Den Europæiske Unions Solidaritetsfond i henhold til punkt 3 i den interinstitutionelle aftale af 7. november 2002 mellem Europa-Parlamentet, Rådet og Kommissionen om finansieringen af Den Europæiske Unions Solidaritetsfond, som supplerer den interinstitutionelle aftale af 6. maj 1999 om budgetdisciplin og forbedring af budgetproceduren
   (2006/12/EF)
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til den interinstitutionelle aftale af 7. november 2002 mellem Europa-Parlamentet, Rådet og Kommissionen om finansieringen af Den Europæiske Unions Solidaritetsfond, som supplerer den interinstitutionelle aftale af 6. maj 1999 om budgetdisciplin og forbedring af budgetproceduren (1), særlig punkt 3,
   under henvisning til Rådets forordning (EF) nr. 2012/2002 af 11. november 2002 om oprettelse af Den Europæiske Unions Solidaritetsfond (2),
   under henvisning til forslag fra Kommissionen,
   ud fra følgende betragtninger:

               (1)

               Den Europæiske Union har oprettet Den Europæiske Unions Solidaritetsfond (i det følgende benævnt »fonden«) for at vise solidaritet med befolkningen i katastroferamte regioner.

               (2)

               Sverige, Estland, Letland og Litauen har indgivet deres ansøgninger om anvendelse af fonden inden for den frist på ti uger, som er fastsat i artikel 4 i forordning (EF) nr. 2012/2002, efter en katastrofe forårsaget af en storm.

               (3)

               Den interinstitutionelle aftale af 7. november 2002 giver mulighed for at anvende fonden inden for det årlige loft på 1 mia. EUR.

               (4)

               Stormkatastrofen i Sverige, Estland, Letland og Litauen den 8. januar 2005 opfylder kriterierne for anvendelse af Den Europæiske Unions Solidaritetsfond.

         TRUFFET FØLGENDE AFGØRELSE:
   Artikel 1
   Inden for rammerne af Den Europæiske Unions almindelige budget for regnskabsåret 2005 tages fonden i anvendelse med henblik på tilvejebringelse af forpligtelsesbevillinger på 92 880 830 EUR.
   Artikel 2
   Denne afgørelse offentliggøres i Den Europæiske Unions Tidende.

      Udfærdiget i Strasbourg, den 17. november 2005.

            For Europa-Parlamentet

         J. BORRELL FONTELLES

            Formand

            For Rådet

         C. CLARKE

            Formand

      (1)  EFT C 283 af 20.11.2002, s. 1.

      (2)  EFT L 311 af 14.11.2002, s. 3.


title: 2004/509/EF:Kommissionens afgørelse af 4. juni 2004 om tilpasning af de justeringskoefficienter, der finder anvendelse fra den 1. august, 1. september, 1. oktober, 1. november og 1. december 2003 på vederlag til tjenestemænd ved De Europæiske Fællesskaber, som gør tjeneste i tredjelande

text:
               10.6.2004

               DA

               Den Europæiske Unions Tidende

               L 207/13

      KOMMISSIONENS AFGØRELSE

   af 4. juni 2004
   om tilpasning af de justeringskoefficienter, der finder anvendelse fra den 1. august, 1. september, 1. oktober, 1. november og 1. december 2003 på vederlag til tjenestemænd ved De Europæiske Fællesskaber, som gør tjeneste i tredjelande
   (2004/509/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til vedtægten for tjenestemænd i De Europæiske Fællesskaber og om ansættelsesvilkårene for de øvrige ansatte i disse Fællesskaber, som fastsat ved forordning (EØF, Euratom, EKSF) nr. 259/68 (1) og senest ændret ved forordning (EF, Euratom) nr. 723/2004 (2), særlig artikel 13, stk. 2, i bilag X, og
   ud fra følgende betragtninger:

               (1)

               I Rådets forordning (EF, Euratom) nr. 64/2004 (3) fastsattes i medfør af artikel 13, stk. 1, i bilag X til vedtægten de justeringskoefficienter, hvormed de lønninger korrigeres fra 1. juli 2003, der i tjenestestedets valuta udbetales til tjenestemænd ansat i tredjelande.

               (2)

               Kommissionen har i de seneste måneder foretaget forskellige tilpasninger af disse justeringskoefficienter (4) i overensstemmelse med artikel 13, stk. 2, i bilag X til vedtægten.

               (3)

               Fra 1. august, 1. september, 1. oktober, 1. november og 1. december 2003 bør visse af disse justeringskoefficienter tilpasses, idet de statistiske oplysninger, som Kommissionen råder over, har vist, at ændringerne i leveomkostningerne, målt efter justeringskoefficienten og den tilsvarende vekselkurs, for nogle tredjelandes vedkommende har oversteget 5 % siden den sidste fastsættelse eller tilpasning af koefficienterne —

         TRUFFET FØLGENDE AFGØRELSE:
   Eneste artikel
   Med virkning fra 1. august, 1. september, 1. oktober, 1. november og 1. december 2003 tilpasses de justeringskoefficienter, der finder anvendelse på lønninger, som i tjenestestedets valuta udbetales til tjenestemænd ansat i tredjelande, som anført i bilaget.
   Til beregning af disse vederlag anvendes de vekselkurser, der blev brugt ved gennemførelsen af De Europæiske Fællesskabers almindelige budget for den måned, der gik forud for den i foregående afsnit omhandlede dato.

      Udfærdiget i Bruxelles, den 4. juni 2004.

            På Kommissionens vegne

         Erkki LIIKANEN

            Medlem af Kommissionen

      (1)  EFT L 56 af 4.3.1968, s. 1.

      (2)  EUT L 124 af 27.4.2004, s. 1.

      (3)  EUT L 10 af 16.1.2004, s. 1.

      (4)  EUT L 308 af 25.11.2003, s. 25.

      BILAG

                  TJENESTESTED

                  Justeringskoefficienter august 2003

                  Intet

                  TJENESTESTED

                  Justeringskoefficienter september 2003

                  Den Dominikanske Republik

                  43,5

                  TJENESTESTED

                  Justeringskoefficienter oktober 2003

                  Gambia

                  35,0

                  TJENESTESTED

                  Justeringskoefficienter november 2003

                  Den Dominikanske Republik

                  51,0

                  Eritrea

                  43,4

                  Venezuela

                  73,8

                  TJENESTESTED

                  Justeringskoefficienter december 2003

                  Angola

                  116,6

                  Jamaica

                  83,0

                  Mozambique

                  73,5

                  Rumænien

                  50,0


Avis juridique important

|

31989D0546

89/546/EØF: Rådets afgørelse af 21. juni 1989 om indgåelse af den supplerende protokol til overenskomsten mellem Det Europæiske Økonomiske Fællesskab og Kongeriget Norge om afvikling af eksisterende og forbud mod indførelse af nye kvantitative eksportrestriktioner eller foranstaltninger med tilsvarende virkning

EF-Tidende nr. L 295 af 13/10/1989 s. 0014 - 0014

RAADETS AFGOERELSE af 21 . juni 1989 om indgaaelse af den supplerende protokol til overenskomsten mellem Det Europaeiske OEkonomiske Faellesskab og Kongeriget Norge om afvikling af eksisterende og forbud mod indfoerelse af nye kvantitative  eksportrestriktioner eller foranstaltninger med tilsvarende virkning ( 89/546/EOEF )   RAADET FOR DE EUROPAEISKE FAELLESSKABER HAR - under henvisning til Traktaten om Oprettelse af Det Europaeiske OEkonomiske Faellesskab, saerlig artikel 113,  under henvisning til forslag fra Kommissionen, og ud fra foelgende betragtninger :  Overenskomsten mellem Det Europaeiske OEkonomiske Faellesskab og Kongeriget Norge ( 1 ), undertegnet i Bruxelles den 14 . maj 1973, indeholder ikke forbud mod kvantitative eksportrestriktioner eller foranstaltninger med tilsvarende virkning;  det er i Det Europaeiske OEkonomiske Faellesskabs og Kongeriget Norges interesse at fremme fri bevaegelighed for raavarer og andre varer ved ophaevelse af eksisterende restriktioner og foranstaltninger og ved forbud mod indfoerelse af nye restriktioner i deres indbyrdes samhandel;  det er noedvendigt dels at fastlaegge arrangementer med henblik paa gradvis ophaevelse af eksisterende restriktioner og foranstaltninger med tilsvarende virkning, der gaelder for visse varer, dels at fastsaette beskyttelsesforanstaltninger med henblik paa  eventuel genudfoersel til tredjelande, over for hvilke de udfoerende kontraherende parter opretholder restriktioner eller foranstaltninger med tilsvarende virkning, eller i tilfaelde af alvorlig mangel paa en speciel vare;  i medfoer af overenskomstens artikel 32, stk . 1, kan de kontraherende parter, naar det er i begges oekonomiske interesse, udvikle de forbindelser, der omfattes af overenskomsten, ved at udstraekke dem til omraader, der ikke daekkes af denne;  Kommissionen har foert forhandlinger med Kongeriget Norge, hvorved der er opnaaet enighed om en protokol - TRUFFET FOELGENDE AFGOERELSE :    Artikel 1 Den supplerende protokol til overenskomsten mellem Det Europaeiske OEkonomiske Faellesskab og Kongeriget Norge om afvikling af eksisterende og forbud mod indfoerelse af nye kvantitative eksportrestriktioner eller foranstaltninger med tilsvarende  virkning godkendes herved paa Faellesskabets vegne .  Teksten til protokollen er knyttet til denne afgoerelse .  Artikel 2 Formanden for Raadet foranstalter den notifikation, der er omhandlet i artikel 4 i den supplerende protokol .  Artikel 3 Denne afgoerelse faar virkning dagen efter offentliggoerelsen i De Europaeiske Faellesskabers Tidende .   Udfaerdiget i Luxembourg, den 21 . juni 1989 .  Paa Raadets vegne C . ARANZADI Formand   ( 1 ) EFT nr . L 171 af 27 . 6 . 1973, s . 2 .


title: 2005/48/EF: Rådets afgørelse af 22. december 2004 om en fællesskabsgaranti til Den Europæiske Investeringsbank mod tab i forbindelse med lån til visse typer af projekter i Rusland, Ukraine, Moldova og Belarus

text:
               25.1.2005

               DA

               Den Europæiske Unions Tidende

               L 21/11

      RÅDETS AFGØRELSE

   af 22. december 2004
   om en fællesskabsgaranti til Den Europæiske Investeringsbank mod tab i forbindelse med lån til visse typer af projekter i Rusland, Ukraine, Moldova og Belarus
   (2005/48/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 181 A,
   under henvisning til forslag fra Kommissionen,
   under henvisning til udtalelse fra Europa-Parlamentet (1), og
   ud fra følgende betragtninger:

               (1)

               Til støtte for Den Europæiske Unions naboskabspolitik ønsker Rådet at gøre det muligt for Den Europæiske Investeringsbank (EIB) at yde lån til visse typer af projekter i Rusland og de vestlige nye uafhængige stater (de vestlige NIS-lande (WNIS)), nemlig Belarus, Moldova og Ukraine.

               (2)

               Til støtte for initiativet vedrørende den nordlige dimension, der blev iværksat på Det Europæiske Råds møde i Helsingfors i december 1999, er Rådets afgørelse 2001/777/EF af 6. november 2001 om en fællesskabsgaranti til Den Europæiske Investeringsbank mod tab i forbindelse med en særlig långivningsaktion til fordel for udvalgte miljøprojekter i området langs Ruslands Østersøkyst som led i den nordlige dimension (2) blevet vedtaget.

               (3)

               EIB’s långivning i henhold til afgørelse 2001/777/EF er nu ved at nærme sig låneloftet.

               (4)

               Økofin-Rådet indvilligede i konklusionerne af 25. november 2003 i at stille en yderligere bevilling til rådighed til EIB-långivning til Rusland og de vestlige NIS-lande som en videreudbygning af afgørelse 2001/777/EF til projekter inden for områder, hvor EIB har en komparativ fordel, og hvor der er en uopfyldt låneefterspørgsel. De områder, inden for hvilke EIB anses for at have en komparativ fordel, er: miljø samt transport-, telekommunikations- og energiinfrastruktur i prioriterede TEN-korridorer (de transeuropæiske net) med grænseoverskridende virkninger for en medlemsstat.

               (5)

               Lånemandatet skal dels være underlagt passende betingelser, der ligger i forlængelse af EU-aftalerne på højt niveau om politiske og makroøkonomiske aspekter og aftalerne med andre internationale finansielle institutioner om sektor- og projektaspekter, dels en passende arbejdsdeling mellem EIB og Den Europæiske Bank for Genopbygning og Udvikling (EBGU).

               (6)

               EIB-finansieringen skal forvaltes i overensstemmelse med EIB’s sædvanlige kriterier og procedurer, herunder passende kontrolforanstaltninger, og med de relevante regler og procedurer vedrørende Revisionsretten og OLAF på en sådan måde, at den støtter Fællesskabets politikker. EIB og Kommissionen bør jævnligt rådføre sig med hinanden for at sikre en koordinering af prioriteterne og aktiviteterne i de pågældende lande og for at vurdere, i hvor høj grad der sker fremskridt hen imod opfyldelse af de relevante mål for Fællesskabets politikker.

               (7)

               Der vil blive taget hensyn til denne afgørelse i forbindelse med den fuldstændige vurdering i december 2006 af EIB’s generallånemandat for projekter uden for Den Europæiske Union —

         TRUFFET FØLGENDE AFGØRELSE:
   Artikel 1
   Formål
   Fællesskabet yder Den Europæiske Investeringsbank (i det følgende benævnt »EIB«) en garanti til dækning af alle udeblevne, men forfaldne afdrag på lån, som den i overensstemmelse med sine sædvanlige kriterier og til støtte for de relevante mål for Fællesskabets eksterne politikker yder til investeringsprojekter i Rusland og i de vestlige nye uafhængige stater, nemlig Belarus, Moldova og Ukraine.
   Artikel 2
   Låneberettigede projekter
   De låneberettigede projekter af væsentlig interesse for Den Europæiske Union skal være inden for følgende sektorer:

               —

               miljø

               —

               transport-, telekommunikations- og energiinfrastruktur i prioriterede TEN-korridorer (de transeuropæiske net) med grænseoverskridende virkninger for en medlemsstat.

         Artikel 3
   Låneloft og betingelser
   1.   Det samlede låneloft er på 500 mio. EUR.
   2.   EIB ydes en ekstraordinær fællesskabsgaranti på 100 %, som skal dække det totale beløb for lån, der ydes i henhold til denne afgørelse, og alle dertil knyttede beløb.
   3.   Projekter, der finansieres ved hjælp af lån, der er dækket af garantien, skal opfylde følgende kriterier:

               a)

               De skal opfylde betingelserne i artikel 2.

               b)

               EIB skal samarbejde og om nødvendigt arrangere samfinansiering med andre internationale finansielle institutioner for at sikre en rimelig risikodeling og passende projektkrav.

         EIB sikrer en passende arbejdsdeling med EBGU i overensstemmelse med fælles vedtagne retningslinjer og aflægger rapport i henhold til artikel 5. EIB skal navnlig drage fordel af EBGU's erfaringer i Rusland og de vestlige NIS-lande (WNIS).
   Artikel 4
   Låneberettigelse for de enkelte lande
   De enkelte lande bliver låneberettigede under låneloftet, når de opfylder de relevante betingelser, der følger af EU-aftalerne på højt niveau med det pågældende land om politiske og makroøkonomiske aspekter. Kommissionen afgør, hvornår det enkelte land opfylder de relevante betingelser, og underretter EIB herom.
   Artikel 5
   Aflæggelse af rapport
   Kommissionen underretter hvert år Europa-Parlamentet og Rådet om de lånetransaktioner, der foretages i henhold til denne afgørelse, og fremlægger samtidig en vurdering af gennemførelsen af denne afgørelse og af samordningen mellem de internationale finansielle institutioner, der er involveret i projekterne.
   Denne orientering skal omfatte en vurdering af, hvor stort et bidrag långivningen i henhold til denne afgørelse har ydet til realiseringen af de relevante mål for Fællesskabets eksterne politikker.
   Med henblik på første og andet afsnit fremsender EIB alle relevante oplysninger til Kommissionen.
   Artikel 6
   Varighed
   Garantien dækker lån, der undertegnes frem til den 31. januar 2007.
   Hvis de lån, EIB har ydet, ved denne periodes udløb ikke har nået det samlede låneloft, der er omhandlet i artikel 3, stk. 1, forlænges perioden automatisk med seks måneder.
   Artikel 7
   Afsluttende bestemmelser
   1.   Denne afgørelse træder i kraft på dagen for vedtagelsen.
   2.   EIB og Kommissionen fastsætter de nærmere betingelser for indrømmelse af garantien.

      Udfærdiget i Bruxelles, den 22. december 2004.

            På Rådets vegne

         C. VEERMAN

            Formand

      (1)  Udtalelse af 14.12.2004 (endnu ikke offentliggjort i EUT).

      (2)  EFT L 292 af 9.11.2001, s. 41.


title: 2011/315/EU: Rådets afgørelse af 23. maj 2011 om bevilling af midler frigjort fra projekter under den 9. europæiske udviklingsfond (EUF) og tidligere EUF'er til støtte for udviklingssamarbejde i det sydlige Sudan

text:
               28.5.2011

               DA

               Den Europæiske Unions Tidende

               L 142/61

         RÅDETS AFGØRELSE
   af 23. maj 2011
   om bevilling af midler frigjort fra projekter under den 9. europæiske udviklingsfond (EUF) og tidligere EUF'er til støtte for udviklingssamarbejde i det sydlige Sudan
   (2011/315/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 217,
   under henvisning til forslag fra Europa-Kommissionen,
   under henvisning til den interne aftale mellem repræsentanterne for medlemsstaternes regeringer, forsamlet i Rådet, om finansiering og forvaltning af Fællesskabets bistand i henhold til den flerårige finansielle ramme for perioden 2008-2013 i overensstemmelse med AVS/EF-partnerskabsaftalen samt om finansiel bistand til de oversøiske lande og territorier, på hvilke EF-traktatens fjerde del finder anvendelse (1), særlig artikel 1, stk. 4, og artikel 6, og
   ud fra følgende betragtninger:

               (1)

               Det sydlige Sudan forventes formelt at løsrive sig fra den nordlige del af landet den 9. juli 2011 som et resultat af den folkeafstemning om selvbestemmelse, der blev afholdt i henhold til fredsaftalen fra 2005.

               (2)

               I perioden efter løsrivelsen vil den nyoprettede stat Sydsudan (i det følgende benævnt »Sydsudan«) skulle håndtere en lang række humanitære og socioøkonomiske udfordringer og vil samtidig have et begrænset statsapparat og befinde sig i en politisk usikker situation. Ekstern bistand vil under disse omstændigheder sandsynligvis blive endnu vigtigere for at kunne hjælpe Sydsudan med at bekæmpe ekstrem fattigdom, styrke lokalsamfundene og sikre befolkningen en hurtig fredsdividende.

               (3)

               Sydsudan ventes kort tid efter landets løsrivelse at indgive anmodning om tiltrædelse af partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater undertegnet i Cotonou den 23. juni 2000 (2), senest ændret i Ouagadougou den 23. juni 2010 (3). Det vil imidlertid tage tid, før midler fra den 10. europæiske udviklingsfond (EUF) reelt bliver tilgængelige efter tiltrædelsen, hvilket medfører en risiko for, at der i denne periode opstår udækkede finansieringsbehov.

               (4)

               I afgørelse 2010/406/EU af 12. juli 2010 om anvendelse af midler frigjort fra projekter under 9. Europæiske Udviklingsfond (EUF) og tidligere EUF'er for at afhjælpe behovene hos de mest sårbare befolkningsgrupper i Sudan (4) besluttede Rådet i første omgang at bevilge 150 mio. EUR til afhjælpning af behovene hos »de mest sårbare befolkningsgrupper i Sudan«. Af dette beløb er 85 mio. EUR allerede blevet øremærket til det sydlige Sudan. Et sådant beløb vurderes dog at være utilstrækkeligt til at afdække de kolossale behov for stats- og kapacitetsopbygning og behovene for udvikling hos størstedelen af den sydsudanesiske befolkning.

               (5)

               Med henblik på at dække det resterende finansieringsbehov er det passende at bevilge flere midler frigjort fra projekter under den 9. EUF og tidligere EUF'er til fordel for befolkningen og offentlige institutioner i det sydlige Sudan.

               (6)

               Disse frigjorte midler bør bidrage til gennemførelsen af den treårige udviklingsplan for det sydlige Sudan (2011-2013) på grundlag af de finansieringsafgørelser, som Kommissionen skal vedtage. Der bør også tages højde for omkostninger til støtteforanstaltninger.

               (7)

               Midlerne bør for enkelthedens skyld forvaltes i overensstemmelse med gennemførelsesbestemmelserne for den 10. EUF —

         VEDTAGET DENNE AFGØRELSE:
   Artikel 1
   1.   Der bevilges et beløb på 200 mio. EUR i form af midler frigjort fra projekter under den 9. europæiske udviklingsfond (EUF) og tidligere EUF'er til støtte for udviklingssamarbejde i det sydlige Sudan. 3 % af dette beløb afsættes til Kommissionens støtteudgifter.
   2.   Midlerne i stk. 1 forvaltes i overensstemmelse med gennemførelsesbestemmelserne for den 10. EUF.
   Artikel 2
   Denne afgørelse træder i kraft dagen efter vedtagelsen.

      Udfærdiget i Bruxelles, den 23. maj 2011.

            På Rådets vegne

         C. ASHTON

            Formand

      (1)  EUT L 247 af 9.9.2006, s. 32.

      (2)  EFT L 317 af 15.12.2000, s. 3.

      (3)  EUT L 287 af 4.11.2010, s. 3.

      (4)  EUT L 189 af 22.7.2010, s. 14.


/* 70/265/EØF: Rådets afgørelse af 14. maj 1970 om anvendelse af de beløb, som AASM tilbagebetaler i forbindelse med lån på særlige vilkår */